
Ako slijedimo nekoga od ashaba, znači li to da slijedimo Poslanikov, ﷺ, sunnet?


* 
* 
* 
* 
* 
* 
* 

 
Ako slijedimo nekoga od ashaba, znači li to da slijedimo Poslanikov sunnet?

***[Ashabi](https://pitajucene.com/search/ashab/questions/ "Pretraži pitanja o ashabima")*** su odabrana generacija, i nikada nijedan ***[poslanik](https://pitajucene.com/search/poslanik/questions/ "Pretraži pitanja o poslanicima")*** nije počašćen takvim pomagačima kao što je počašćen naš Poslanik, ﷺ. Pored toga, odjećom nepogrješivosti nije počašćen niko do Vjerovjesnik, ﷺ, čak ni ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** ni Omer ni drugi ashabi. Prema tome, ashabe je obavezno slijediti i razumijevati ***[islam](https://pitajucene.com/search/islam/questions/ "Pretraži pitanja o Islamu")*** na način na koji su ga oni razumjeli, ne obavezujući se na individualno slijeđenje ma koga od njih.


Nisu vjerodostojni hadisi u kojima stoji: “Moji ashabi su kao zvijezde na nebu, kojeg god slijedili od njih bit ćete na uputi”; “Razilaženje među ashabima jeste milost prema vama.” (Vidjeti: Musnedul-firdevs, 4/160, od imama Dejlemija, Fejdul-Kadir, 1/212, Ed-Durerul-muntesira, str. 59, El-Esrarul-merfua, str. 372, Kešful-hafa, 2/504, Esnel-metalib, str. 52, i Es-Silsiletud-daifa, 1/78-79.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


